Lassi Toivola

Lassi Tapio Toivola (13. helmikuuta 1931 Viipurin mlk – 14. toukokuuta 2022 Vantaa)Kuolinilmoitus. Helsingin Sanomat 29.5.2022, s. B 30 oli suomalainen painituomari. Viisissä kesäolympialaisissa ja kymmenissä MM- ja EM-kilpailuissa tuomaroinut Toivola nimettiin FILA:n kansainväliseen painin Hall of Fameen sen historian toisena tuomarina ja ensimmäisenä suomalaisena yhdessä Kustaa Pihlajamäen kanssa vuonna 2005.

 Ura 

Toivola tuomaroi viisissä kesäolympialaisissa: Münchenissä 1972, Moskovassa 1980, Los Angelesissa 1984, Soulissa 1988 ja Barcelonassa 1992.http://www.painiliitto.net/historia_ja_tilastot_07/olympiatuomarit.php Hän oli ollut vuoden 1952 Helsingin olympiakisoissa – silloin painikilpailujen toimitsijana. Hän toimi tuomarina myös kymmenissä muissa kansainvälisissä arvoturnauksissa vuosina 1969–1992.http://www.fila-official.com/index.php?option=com_content&view=article&id=629%3Alassi-toivola-fin&catid=110%3Aarbitres&Itemid=100355&lang=en  Toivola nimettiin FILA:n kansainväliseen painin hall of fameen sen historian toisena tuomarina ja ensimmäisenä suomalaisena yhdessä Kustaa Pihlajamäen kanssa vuonna 2005.http://viipurinvoimailijat.sporttisaitti.com/tiedotearkisto/?num=11784http://www.themat.com/section.php?section_id=3&page=showarticle&ArticleID=13251  Vuonna 2007 hänelle myönnettiin Unkarin painiliiton ansioristi.http://viipurinvoimailijat.sporttisaitti.com/tiedotearkisto/?num=12407 Vuonna 2011 Toivolalle myönnettiin Liikuntakulttuurin ja urheilun kultainen ansioristi.http://www.minedu.fi/OPM/Tiedotteet/2011/02/liikunnan_ansioristit.html?lang=fi 

 Suku 

Toivolan Erkki-veli ja Karri-poika ovat myös toimineet painituomareina. Hänen isänsä Aleksanteri Toivola saavutti kreikkalais-roomalaisen painin olympiahopeaa Pariisin kesäolympialaisissa 1924 ja oli Viipurin Voimailijat -urheiluseuran perustajajäseniä. Aleksanteri Toivolan neljä veljeä ja Lassin ja Erkin kaksi veljeä harrastivat painia. Lassin sisko Sirpa Konttila voitti jousiammunnan maailmanmestaruuden. Maratonjuoksija Jukka Toivola oli Aleksanteri Toivolan veljen pojanpoika.

 Lähteet 
 Lassi Toivola (Fin)  fila-official.com  
 Niskalenkki – Suomen Painiliiton 100-vuotisjuhlalehti s. 37–39, 63

 Viitteet 

 Aiheesta muualla 
Lassi Toivolan muistokirjoitus Helsingin Sanomissa

Luokka:Suomalaiset painituomarit
Luokka:Vuonna 1931 syntyneet
Luokka:Vuonna 2022 kuolleet